钦定古今图书集成/方舆汇编/职方典/第1262卷 > 《桃源行二首》王维
## 钦定古今图书集成/方舆汇编/职方典/第1262卷 > 《桃源行二首》王维

“渔舟逐水爱山春，两岸桃花夹去津。坐看红树不知
远，行尽青谿不见人。山口潜行始隈隩，山开旷望旋
平陆。遥看一处攒云树，近入千家散花竹。樵客初传
汉姓名，居人未改秦衣服。居人共住武陵源，还从物
外起田园。月明松下房栊静，日出云中鸡犬喧。惊闻
俗客争来集，竞引还家问都邑。平明闾巷扫花开，薄”
暮渔樵乘水入。初因避地去人间，及至成仙去不还。
峡里谁知有人事，世上遥望空云山。不疑灵境难闻
见，尘心未尽思乡县。出洞无论隔山水，辞家终拟常
游衍。自谓经过旧不迷，安知峰壑今来变。当时只记
入山深，清谿几曲到云林。春来遍是桃花水，不辨仙
源何处寻。

又

“武陵川径入幽遐。中有鸡犬秦人家，家傍流水多桃
花。桃花两边种来久，流水一道何时有。垂条落蕊晴
春风，夹岸芳菲至山口。岁岁年年能寂寥，林下青苔
日为厚。时有仙鸟来衔花，曾无世人此携手。可怜不
知若为名，君任纵之多所更。古驿荒桥平路尽，崩湍
怪石小溪行。相见维舟登览处，红堤绿岸宛然成。多”
君此处从仙人。今人晚节悔营营，